CELEX: 32010D0256
Language: et
Date: 2010-04-30 00:00:00
Title: 2010/256/: Komisjoni otsus, 30. aprill 2010 , millega muudetakse otsust 92/216/EMÜ hobustega seotud võistlusi koordineerivate asutuste loetelu avaldamise osas (teatavaks tehtud numbri K(2010) 2630 all) (EMPs kohaldatav tekst)

5.5.2010   
            
            
               ET
            
            
               Euroopa Liidu Teataja
            
            
               L 112/8
            
         KOMISJONI OTSUS,
   30. aprill 2010,
   millega muudetakse otsust 92/216/EMÜ hobustega seotud võistlusi koordineerivate asutuste loetelu avaldamise osas
   (teatavaks tehtud numbri K(2010) 2630 all)
   (EMPs kohaldatav tekst)
   (2010/256/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1990. aasta direktiivi 90/428/EMÜ võistlushobustega kauplemise ja võistlustel osalemise tingimuste kohta, (1) eriti selle artikli 4 lõiget 3,
   ning arvestades järgmist:
   
               (1)
            
            
               Direktiivis 90/428/MÜ sätestatakse võistlushobustega kauplemise ja nende võistlustel osalemise tingimused. Artikli 4 lõike 2 kohaselt on liikmesriigil lubatud eraldada selleks ametlikult heaks kiidetud või tunnustatud asutuste vahendusel teatav osa auhinnarahast või tuludest, mis kogutakse teatavatel või teatavat liiki võistlustel, millele on viidatud kõnealuses artiklis, tõuaretuse tagamiseks, arendamiseks ja parandamiseks.
            
         
               (2)
            
            
               Komisjoni 26. märtsi 1992. aasta otsuse 92/216/EMÜ (nõukogu direktiivi 90/428/EMÜ artikli 4 lõikes 2 nimetatud hobustele korraldatavaid võistlusi käsitlevate andmete kogumise kohta) (2) artikli 1 lõike 2 kohaselt peavad liikmesriigid edastama avaldamiseks komisjonile selle koordineeriva asutuse nimetuse ja aadressi, kellele on ülesandeks tehtud koguda direktiivi 90/428/EMÜ artikli 4 lõikes 2 nimetatud võistlusi ja summade jaotamist käsitlevaid andmeid.
            
         
               (3)
            
            
               Nõukogu 15. juuli 2008. aasta direktiiviga 2008/73/EÜ, millega lihtsustatakse nimekirjade koostamise ja andmete avaldamise korda veterinaar- ja zootehnika valdkonnas, (3) on muu hulgas muudetud direktiivi 90/428/EMÜ artikli 4 punkti 2, millega kohustatakse liikmesriike tegema kättesaadavaks nende vastutusvaldkonnas saadavat teavet.
            
         
               (4)
            
            
               Direktiivi 90/428/EMÜ artikli 4 lõike 2 kohaselt on nüüd iga liikmesriigi kohus edastada teistele liikmesriikidele ja üldsusele teavet, kuidas kõnealuse direktiivi artikli 4 lõike 2 esimeses taandes sätestatud võimalusi on kasutatud ja milliseid artikli 4 lõike 2 teises taandes sätestatud raha eraldamise kriteeriume on järgitud.
            
         
               (5)
            
            
               Nii nagu see on muudes direktiivi 2008/73/EÜ kohaselt Euroopa Liidu õiguse veebipõhiseid teabemeetmeid kasutavates valdkondades, tuleks komisjonil selleks, et edendada liikmesriikide ja üldsuse juurdepääsu sellisele teabele, luua veebileht, kuhu saaksid liikmesriigid panna oma veebilehe lingi.
            
         
               (6)
            
            
               Liikmesriikidel peaks jääma piisavalt aega oma veebilehtede loomiseks. Seega tuleks selle otsusega tehtavaid muudatusi hakata kohaldama 1. maist 2010.
            
         
               (7)
            
            
               Seepärast tuleks otsust 92/216/EMÜ vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas alalise zootehnikakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 92/216/EMÜ artikli 1 lõige 2 asendatakse järgmisega:
   
      „2.   Liikmesriigid teatavad lõike 1 kohaselt nimetatud koordineeriva asutuse nimetuse ja aadressi komisjonile, teistele liikmesriikidele ja üldsusele veebilehel.
      3.   Selleks, et abistada liikmesriike selle teabe kättesaadavaks tegemisel, loob komisjon veebilehe, kuhu iga liikmesriik paneb lingi oma veebilehele, mis on loodud lõike 2 kohaselt.
      Liikmesriigid esitavad vastavad lingid komisjonile hiljemalt 30. aprilliks 2010.”
   
   Artikkel 2
   Käesolevat otsust kohaldatakse 1. maist 2010.
   Artikkel 3
   Käesolev otsus on adresseeritud liikmesriikidele.
   
      Brüssel, 30. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 224, 18.8.1990, lk 60.
   
      (2)  EÜT L 104, 22.4.1992, lk 77.
   
      (3)  ELT L 219, 14.8.2008, lk 40.